Prevod: RETAiL Tehnična Obdelava: WWW.BLiNK.si
VŠEČKAJTE NAŠO FACEBOOK STRAN: Crazy Srbin Production
Ko sem bila majhna, mi je brat za lahko noč pripovedoval zgodbo
o možaku, ki je umoril najinega očeta.
Zabodel ga je v hrbet in mu prerezal vrat.
Potem pa sedel na Železni prestol in gledal,
kako je njegova kri lila na tla.
Tudi druge zgodbe je govoril.
O vsem, kar bova naredila temu možaku,
ko bova osvojila Sedem kraljestev in ga dobila v pest.
Vaša sestra je obljubila, da bo poslala vojsko na Sever.
In jo je.
Ne vidim vojske.
Samo moškega z eno roko.
Očitno je sestra lagala.
Tudi meni je lagala.
Nikoli ni nameravala poslati vojske na sever.
Ima floto Eurona Greyjoya in okrepitev 20 000 mož.
Zlato združbo iz Vzhodnjega. Kupila jih je.
Tudi če premagamo mrtve, bo zlahka porazila preživele.
"Premagamo"?
Obljubil sem, da se bom boril za žive. In obljubo bom držal.
Vaša milost, poznam brata … –Tako kot sestro?
Sam je prišel, pa je vedel, kako bo sprejet.
Zakaj bi to naredil, če ne bi govoril resnice?
Mogoče računa, da ga bo mlajši brat branil
do trenutka, ko mi bo prerezal vrat.
Prav imate. Ne moremo mu zaupati.
Mojega očeta je napadel na ulici.
Poskušal je uničiti mojo hišo, tako kot vašo.
Bi radi, da se opravičim?
Ne bom se.
V vojni smo bili.
Vse to sem naredil za svojo hišo. Spet bi naredil enako.
Kaj vse počnemo za ljubezen.
Zakaj ste zdaj zapustili svojo družino?
To je pomembnejše od zvestobe.
Za preživetje gre.
Ne poznate me dobro.
Ampak poznam sera Jaimeja.
Časten mož je.
Nekoč sem bila njegova ujetnica.
Ko so naju oba ujeli in so mi hoteli možje
narediti silo, me je ser Jaime branil.
In zato izgubil roko.
Brez njega, moja gospa, ne bi ostala živa.
Dal mi je orožje
in me poslal, da vas poiščem in pripeljem domov,
kot je prisegel vaši materi.
Jamčite zanj?
Ja.
Bi se borili poleg njega?
Bi.
Popolnoma vam zaupam.
Če tudi vi njemu, mu dovolimo ostati.
Kaj o tem pravi varuh Severa?
Vse može potrebujemo.
Dobro.
Hvala, vaša milost.
Ali si vedel, da Cersei laže, pa me nisi opozoril,
ali nisi vedel nič.
Torej si ali izdajalec ali bedak.
Bedak sem bil. –Ne prvič.
Cersei še sedi na prestolu.
Če mi ga ne boš pomagal zasesti, bom našla drugo Roko.
Po mojem bo eden izmed vaju to nosil, preden bo vsega konec.
Umaknite se.
Nimaš pametnejšega dela?
Že kuješ moje orožje?
Takoj ko naredim nekaj tisoč teh.
Mojega naredi prej.
Poskrbi, da bo močnejše od tega.
Dovolj je močno.
Spodaj v kripti bo varneje.
Boš v kripti?
Ne, ampak … –Saj si bojevnik.
Dovolj sem se boril.
Z njimi?
Ja. Z nekaj njih.
Koliko?
Nekaj.
To je bilo dovolj.
Kakšni so?
Zlobni.
Resnično zlobni.
"Resnično zlobni"?
Celo kovačev vajenec lahko izdavi več kot "resnično zlobni".
Kako zgledajo in vonjajo? Kako se gibljejo? Jih je težko ubiti?
Vem, da se hočeš boriti.
In vem, da se ne bojiš posiljevalcev ali morilcev.
Drugače je.
To je smrt.
Te zanima, kakšni so? Kot smrt.
Smrt mi je znana.
Mnogo obličij ima.
Komaj čakam, da bom videla to.
Moje orožje? –Takoj se ga bom lotil.
Žal mi je, da sem ti to naredil.
Takrat ti ni bilo.
Svojo družino si varoval.
Nisem več kot prej.
Pa bi bil, če me ne bi porinil s tistega okna.
Jaz bi bil še vedno Brandon Stark.
Pa nisi? –Ne.
Zdaj sem nekaj drugega.
Nisi jezen name.
Na nikogar nisem jezen.
Zakaj jim nisi povedal?
Kako nam boš pomagal v boju, če jim dovolim, da te umorijo?
Pa potem?
Kako veš, da bo potem?
Naslednji.
Znamenje postavite v zemljo.
Prinesite ga k zidu.
Na zid. Dobro.
V redu. –V redu.
Pa sva tu.
Ja, pa sva tu.
Spet skupaj.
Na radost ljudstva.
Kakšna se jim zdi njihova nova kraljica?
Tudi tvoja je.
Spomnijo se, ko so Targaryeni pripeljali zmaje na Sever.
Videli bodo, da je Daenerys drugačna.
Je res drugačna?
Je.
Si prepričan? –Sem.
Ne zdi se prepričana o tebi.
Ne zamerim ji.
Naredil sem značilno napako bistrih. Podcenil sem nasprotnike.
Cersei mi je rekla, da jo je nosečnost spremenila.
Da je to priložnost, da začneta znova. Verjel sem ji.
Je tudi glede otroka lagala?
Ne, to drži.
Od nekdaj je spretno ovijala laž v resnico.
Ne obsojaj se preveč.
Najbolj je pretentala mene.
Kaj je?
Nikoli te ni pretentala.
Vedno si točno vedel, kakšna je,
pa si jo vseeno ljubil.
Torej,
v Zimišču bova umrla.
To ni ravno smrt po moji izbiri.
Predstavljal sem si, da bom umrl v svoji postelji,
pri osemdesetih.
Z želodcem polnim vina
in ženskimi usti okoli tiča. –In ženskimi usti okoli tiča.
Me vsaj Cersei ne bo mogla umoriti.
Gotovo bom užival, da sem jo prikrajšal za to,
ko me bo mrtvec trgal na kose.
Mogoče bom po smrti
odkorakal v Kraljevi pristanek in razkosal njo.
Dobro.
Ja, nameri.
Ne hiti.
Stopi naprej.
Dajmo. –Ser Jaime.
Gospa Brienne.
Zelo je napredoval.
Ni slab. –Še enkrat. Dajmo.
Veliko se mora še naučiti. –Gotovo ti bo uspelo.
Bolje.
Menda poveljuješ napadu s strani.
Drži.
Dobra tla so.
Ja.
Zaradi griča bomo imeli malce prednosti.
Če se držimo v formaciji, jih mogoče potisnemo nazaj.
Mislim, da imaš prav.
Kaj počneš? –Kaj je?
Mislim, da veš. –Res ne vem.
Nikoli nisva govorila tako dolgo,
ne da bi me užalil.
Te užalim?
Ne. –Dobro.
V Zimišče sem prišel zato …
Nisem bojevnik, kakršen sem bil.
V čast bi mi bilo služiti pod tvojim poveljstvom, če me sprejmeš.
Bolje, da grem nazaj.
Oprostite, khaleesi.
Si naredil kaj, kar me žali?
Veliko stvari.
Davno sem ti odpustila.
Odpustili ste mi
kljub mojim neuspehom.
Ko sem slišal, da ste za Roko imenovali Tyriona,
sem bil skrušen.
Takrat nisem vedela, ali te bom še kdaj videla.
Prav ste se odločili.
Zdelo se mi je, da ti ni najbolj pri srcu.
Saj mi ni bil.
Na poti od Volantisa do Meereena sploh ni utihnil.
Malo je manjkalo, pa bi ga vrgel v morje.
Ampak um za vsemi temi besedami …
Napake je naredil.
Hude napake.
Kot vsi mi.
Priznal jih je
in se iz njih nečesa naučil.
Naj odpustim možaku, ki ti je ukradel položaj?
Tako je.
Še en predlog imam, če dovolite.
Takoj ko spravimo zadnjega pešaka na bojišče,
zaprimo vrata.
Čim dlje jih pustite odprta.
S podeželja še vedno prihajajo ljudje.
Gospa Sansa, bi lahko govorili na štiri oči?
Malce prej bi se kmalu strinjali.
Glede sera Jaimeja.
Brienne mi je bila vedno zvesta.
Njej najbolj zaupam.
Ko bi vsaj lahko tako zaupala svojim svetovalcem.
Tyrion je dober človek.
Do mene je bil vedno spodoben.
Za Roko ga nisem imenovala samo zato, ker je dober.
Ampak ker je dober, pameten
in neusmiljen, ko mora biti.
Ne bi smel zaupati Cersei.
Vi tudi ne.
Mislila sem, da pozna sestro.
Družine so zapletena reč.
Najini vsekakor.
Žalostno, da naju to povezuje.
To ni edino.
Veva, kako je poveljevati ljudem,
ki ne sprejemajo vladaric.
Kolikor vidim, sva se obe dobro odrezali.
Pa se mi vseeno zdi, da se ne razumeva.
Zakaj?
Vaš brat.
Ljubi vas, to veste.
To vas moti.
Moški počnejo neumnosti za ženske.
Lahko jih je vrteti.
Vse življenje sem imela en cilj:
Železni prestol.
Da bi ga vzela ljudem, ki so uničili mojo družino
in skoraj uničili vašo.
Vojskovala sem se proti njim.
Dokler nisem spoznala Jona.
Zdaj sem tu, na drugem koncu sveta,
da bi se ob Jonu borila v njegovi vojni.
Kdo torej vrti koga?
Zahvaliti bi se vam morala, takoj ko ste prišli.
Napako sem naredila.
Tu sem, ker vašega brata ljubim
in mu zaupam.
Vem, da drži obljubo.
Je šele drugi moški doslej, za katerega lahko to rečem.
Kdo je bil prvi?
Nekdo višji.
In kaj bo potem?
Če premagamo mrtve in uničimo Cersei.
Kaj bo potem?
Zasedla bom Železni prestol.
Pa Sever?
Vzeli so nam ga, pa smo ga osvojili nazaj.
Rekli smo, da pred nikomer več ne bomo pokleknili.
Kaj bo s Severom?
Oprostita, moji gospe. Vaša milost …
Kaj je?
Moja kraljica.
Vaša sestra?
Samo nekaj ladij ima. Ni mogla pripluti sem.
Proti Železnim otokom pluje, da bi jih v vašem imenu spet zavzela.
Zakaj niste z njo?
Rad bi se boril za Zimišče, gospa Sansa …
Če me sprejmete.
Gospod, nismo vojaki.
Zdaj ste.
Dolga leta se nisem niti približal bitki,
potem pa sem preživel Spopad pankrtov.
Prav pred tem obzidjem.
Če sem jaz preživel tisto, lahko tudi vi to.
V kovačnici vam bodo dali orožje.
Kar tja.
Hvala.
Ko pride čas, boste spodaj v kripti.
Tam je najvarneje.
Skozi tisti obok.
Hvala.
Kam naj grem?
Kam pa bi rada šla?
Ko pride čas, bodo šli vsi otroci dol.
Ampak moja brata sta vojaka.
Tudi jaz se hočem boriti.
To je lepo slišati.
S sinom bom v kripti
in bolje bi se počutila, če bi nas spodaj varovala.
Gotovo bi se tudi drugi.
Prav. Bom pa branila kripto.
Jezdeci prihajajo!
Vranica moja. –Mislil sem, da smo te izgubili.
Skoraj.
Kje ste se srečali?
Pri Poslednjem ognjišču.
Mrtvi so nas prehiteli.
Umberjevi?
Zdaj se borijo za Nočnega kralja.
Okoli njih smo morali potovati, da bi prišli sem.
Tisti, ki zdaj niso tu,
so z njimi.
Koliko časa imamo?
Dokler jutri ne vzide sonce.
Je visoka ženska še tu?
Prihajajo.
Naslednji.
Imamo zmajsko steklo in valyrijsko jeklo.
Ampak jih je preveč.
Veliko preveč.
Naš sovražnik se ne utrudi.
Ne ustavi se.
Ne čuti.
Ne moremo ga premagati s poštenim bojem.
Kaj pa lahko naredimo?
Vse je ustvaril Nočni kralj. Njega ubogajo.
Če on pade … Če pridemo do njega, imamo možnost.
V tem primeru se nikoli ne bo izpostavil.
Bo.
Pome bo prišel.
Že večkrat je poskušal, z mnogimi Trookimi vrani.
Zakaj?
Kaj hoče?
Neskončno noč.
Izbrisati hoče svet, katerega spomin sem.
Točno to je smrt, ne?
Pozabiti.
Biti pozabljen.
Če pozabimo, kje smo bili in kaj smo počeli,
nismo več ljudje.
Samo živali.
Tvoji spomini niso iz knjig.
Tvoje zgodbe niso samo zgodbe.
Če hoče izbrisati človeštvo, bo začel s tabo.
Kako te bo našel? –Na meni je njegovo znamenje.
Vedno ve, kje sem.
V kripti boš, kjer je najvarneje.
Ne.
Na odprto ga moramo zvabiti, preden nas uniči njegova vojska.
V božjem gozdiču ga bom čakal. –Hočeš, da te nastavimo kot vabo?
Ne bomo te pustili samega tam.
Ne bo sam. Jaz bom z njim.
Z Železorodnimi.
Ta grad sem ti prevzel.
Dovoli, da te zdaj branim.
Preostale bomo čim dlje držali stran.
Ko pride čas, bova s serom Davosom na obzidju
dala znak, da prižgete jarek.
Ser Davos bo zlahka sam mahal z baklo.
V kripti boš.
Nekoč sem se že boril. Lahko se spet.
Poleg vseh, ki bodo tvegali življenje.
Njih je na tisoče, ti pa si samo eden.
Ne moreš se boriti kot oni,
razmišljaš pa bolje kot kdorkoli izmed njih.
Tu si zaradi svoje pameti. Če preživimo, jo bom potrebovala.
Z zmajema imamo na bojišču prednost.
Če bosta na bojišču, ne bosta varovala Brana.
Ob njem moramo biti.
Ne preblizu, sicer Nočni kralj ne bo prišel.
A dovolj blizu, da ga napademo.
Ga bo zmajski ogenj ustavil?
Ne vem.
Tega še nihče ni poskusil.
Vsi bomo umrli.
Bomo vsaj umrli skupaj.
Spočijmo si.
Vaša milost.
Ti pomagam?
Ne.
Čudno potovanje si prestal.
Bolj čudno kot večina.
Rad bi slišal kaj o tem.
Dolga zgodba.
Ko bi bila vsaj sredi zime
ujeta v gradu, pa ne bi imela kam iti.
Živjo.
Ko bo Daenerys kraljica,
za naju tu ne bo prostora.
Svoji kraljici sem zvesta.
Zanjo se bom boril, dokler ne premaga sovražnikov.
Ampak ko bo vojne konec in bo zmagala …
Bi se rada postarala na tem kraju?
Si ne bi želela početi ali videti česa drugega?
Naath.
Rada bi spet videla plaže.
Potem te bom peljal tja.
Moji ljudje so miroljubni.
Ne moremo se braniti.
Moji ljudje niso miroljubni.
Mi vas bomo branili.
Si ji že povedal?
Ne.
Previden si.
Čakaš na priložnost.
Na idealen …
In zdaj se začenja naša straža.
Gilly? Mali Sam?
Spodaj v kripti bosta varna.
Pridruži se jima …
Da bi ju varoval.
Vsi pozabljate, da sem prvi ubil Belega hodca.
Thennce sem ubil. –Thennca.
Večkrat sem rešil Gilly. Iz knjižnice v Citadeli sem ukradel precej knjig
in preživel Pest Prvih mož.
Potrebujete me.
Če nam gre tako slabo, smo najebali.
Ne bi mogli reči, da si se ti kdaj najebal.
Samwell Tarly.
Klavec Belih hodcev.
Veliki ljubimec.
Kot bi rabili še kak znak, da je sveta konec.
Pomisli, kje smo začeli.
Mi trije, Grenn, Pyp.
Zdaj smo samo mi trije.
Kot zadnji sežigamo preostale.
Ko bi bil vsaj oče tu.
Rad bi videl njegov obraz,
ko bi dojel, da bosta sinova umrla med obrambo Zimišča.
Prizor in pol.
Spomnim se, ko sva bila prvič tu,
ko sem prvič videl to dvorano.
Zlati lev si bil.
Jaz pa pijan razvratnež.
Preprosto je bilo.
Ni bilo preprosto.
S sestro sem spal, ti pa si imel samo enega prijatelja,
ki je spal s svojo sestro.
Relativno sem mislil.
Pogrešaš to? –Seveda.
Moji dnevi zlatega leva so mimo,
ti pa si še vedno lahko razvratnež.
Ne morem biti.
Lažje bi bilo, če bi lahko bil.
Nevarnosti poboljšanja …
Moja gospa.
Nisva hotela motiti.
Iskala sva topel kraj, da bi …
Razmišljala o neizbežni smrti. Prav sta prišla.
Bosta malo teh pomij? Niso slabe.
Pa tudi dobre ne. –Hvala.
To se mi ne zdi pametno. Bitka se lahko začne vsak hip.
Pol čaše.
Pa vi? –Ne, hvala.
Poskusila bom zaspati.
Res misliš, da bo nocoj kdo spal?
Pridruži se nam.
Prav.
Samo kapljico.
Kaj se tu dogaja?
Ser Davos, kar k nam.
Zame ne, hvala.
Zaradi tega sem prišel.
Na smrt bi lahko čakal zunaj, kjer bi mi zmrznila jajca,
ali pa tu notri, kjer je lepo toplo.
Mogoče je to naša zadnja noč na tem svetu.
Ja. No, me veseli, da si tu.
Da se boš boril z nami. In da si preživel Vzhodno stražo ob morju.
Boš pijačo?
Svojo sem prinesel.
Kraljemorec te kličejo.
Nekateri že.
Mene kličejo Poguba velikanov.
Te zanima, zakaj?
Pri desetih letih sem ubil velikana.
Potem sem smuknil v posteljo k njegovi ženi.
Veš, kaj je naredila, ko me je zagledala?
Tri mesece me je imela na jošku. Mislila je, da sem njen otrok.
Zato sem tako močen.
Mleko velikanov.
Mogoče bi res nekaj spil.
Prej kar nisi utihnila. Zdaj pa sediš tu kot mutavka.
Spremenila sem se.
Kaj počneš tu zgoraj?
Kaj se ti zdi?
Mislim, kaj počneš na tem koncu?
Bratovščini si se pridružil.
Z Jonom si šel za Zid. Zdaj si tu. Zakaj?
Kdaj si se nazadnje boril za koga, razen zase?
Zate sem se boril, ne?
Jebenti, no.
Kot bi bil na svatbi.
Moja gospa. Lepo vas je spet videti.
Žal mi je za grdo slovo.
Je bil na tvojem seznamu?
Kratek čas.
Nič zato.
Gospodar luči nas je vseeno pripeljal skupaj.
To je njegov trenutek.
Ko luč … –Thorosa ni več tu,
zato upam, da ne boš pridigal.
Sicer se bo Gospodar luči spraševal, zakaj te je 19–krat oživil,
da bi zdaj gledal, kako te mečem čez ta zid.
Kam greš?
Zadnjih ur ne bom preživela z bednima starcema.
Je to zame?
Dober bo.
Nazadnje si hotela, da pridem v Zimišče.
Dolgo je trajalo, a …
Kaj je hotela Rdeča ženska od tebe?
Mojo kri, za nekakšen urok.
Zakaj tvojo kri?
Robertov pankrt sem.
Šele ona mi je to povedala.
Zvezala me je, me slekla in name postavila pijavke.
Je bilo to zate prvič?
Še nikoli nisem imel pijavk okoli tiča.
Si bil prvič z žensko?
Kaj?
Nisem bil z njo.
Si bil prej v Kraljevem pristanku z drugimi puncami?
Ali potem.
Se ne spomniš?
Ja. –Z eno?
Z dvema?
Z dvajsetimi? –Nisem štel.
Pa si.
S tremi.
Najbrž bova kmalu umrla.
Prej bi rada izvedela, kako je to.
Arya …
Nisem Rdeča ženska.
Sam si sleci hlače.
Čudno, ne?
Skoraj vsi navzoči smo se kdaj
borili proti Starkom.
Pa smo tu, v njihovem gradu, da bi ga branili.
Skupaj.
Bomo vsaj častno umrli.
Po mojem bomo preživeli.
Res.
Koliko bitk smo preživeli vsi skupaj?
Ser Davos Morjavredni.
Preživel si Črno vodo in Spopad pankrtov.
Pa se sploh ne znam boriti.
Ser Jaime Lannister, legendarni junak obleganja Špika.
Legendarni poraženec Šepetajočega gozda.
Na zdravje!
Ser Brienne iz Tartha.
Psa je premagala v …
Oprostite, gospa Brienne.
Ni ser?
Nisi vitez?
Ženska to ne more biti.
Zakaj ne? –Tradicija.
Jebeš tradicijo.
Ne želim si biti vitez.
Nisem kralj.
Ampak če bi bil,
bi te desetkrat razglasil za viteza.
Tudi brez kralja gre.
Vsak vitez lahko koga razglasi za viteza.
Dokazal ti bom.
Pokleknite, gospa Brienne.
Bi bila rada vitez ali ne?
Poklekni.
V imenu Vojščaka
bodi pogumna.
V imenu Očeta
bodi pravična.
V imenu Matere
brani nedolžne.
Vstani, Brienne iz Tartha …
Vitez Sedmih kraljestev.
Ser Brienne iz Tartha.
Vitez Sedmih kraljestev.
Imamo vse potrebno za zmago.
Izurila sem svoje može, ženske in otroke.
Borila sem se že. Lahko se spet.
Prosim, poslušaj. Prihodnost naše hiše si.
Ni me treba spominjati na to.
V kripti boš varnejša. Naši nasprotniki …
Ne bom se skrivala spodaj.
Prisegla sem, da se bom borila za Sever. In se bom.
Oprostita, nisem hotel …
V redu je.
Sva že končala.
Srečno, sorodnik.
Hvala, moja gospa.
Moja gospa. –Moja gospa.
Kaj imaš?
Srčno pogibel.
Meč svoje družine.
Še imaš družino.
Ja. In rad bi jo branil z njim.
A ga ne morem držati pokonci.
Vaš oče me je naučil, kako biti moški.
Kako narediti prav.
To je prav.
Valyrijsko jeklo je.
V čast mi bo, če ga vzamete.
Vihtel ga bom njemu v spomin.
Da bi čuval kraljestvo ljudi.
Se vidiva, ko bo konec.
Upam, da zmagamo.
Lahko bi malce zaspali. –Še za hip ostanimo.
Vina nam je zmanjkalo.
Bi zapeli pesem?
Gotovo kdo ve kakšno.
Ser Davos? –Zavidal boš gluhim.
Ser Brienne?
Visoko na dvorih kraljev minulih
Jenny z duhovi je rajala v noč.
Nekatere izgubila je, druge našlá,
tretji pa strastno so jo ljubili.
Nekateri spet tako davno odšli so,
da imen njih ni pomnila več.
Vrteli so jo po kamenju starem
in pregnali vse njeno gorje.
Zato za vedno hotela je ostati.
Hotela ostati je tam.
Kdo je to?
Lyanna Stark.
Moj brat Rhaegar …
Vsi so mi govorili, da je bil prijazen in dober.
Rad je pel.
Revnim otrokom je dajal denar.
Njo pa je posilil.
Ni je.
Ljubil jo je.
Skrivaj sta se poročila.
Ko je padel pri Trizobu, je rodila sina.
Vedela je, da bi Robert umoril otroka, če bi izvedel zanj.
Tik preden
je po porodu izkrvavela,
je dala dečka svojemu bratu,
Nedu Starku,
da bi ga vzgojil kot pankrta.
Ime mi je …
Moje pravo ime je …
Aegon Targaryen.
To ni mogoče. –Ko vsaj ne bi bilo.
Kdo ti je to povedal?
Bran.
To je videl. –Videl?
Samwell pa je to potrdil.
V Citadeli je bral o njuni poroki, pa ni vedel, kaj to pomeni.
Za to skrivnost sta vedela
samo tvoj brat in najboljši prijatelj.
Ti ni to čudno?
Res je, Dany.
Vem, da je.
Če je to res,
si zadnji moški naslednik hiše Targaryen.
Upravičen do Železnega prestola.
V formacijo!
Spravite se nazaj!
Visoko na dvorih kraljev minulih
Jenny z duhovi je rajala v noč.
Nekatere izgubila je,
druge našlá,
tretji pa strastno so jo ljubili.
Nekateri spet tako davno odšli so,
da imen njih ni pomnila več.
Vrteli so jo po kamenju starem
in pregnali vse njeno gorje.
Zato za vedno hotela je ostati.
Hotela ostati je tam.
Prevod: RETAiL Tehnična Obdelava: WWW.BLiNK.si
VŠEČKAJTE NAŠO FACEBOOK STRAN: Crazy Srbin Production